Μπρόκολο

Το μπρόκολο (brassica oleraceae) είναι ετήσιο φυτό της οικογένειας των Κραμβοειδών (Brassicaceae) του γένους Κράμβη (Brassica).Είναι ένα είδος λάχανου και προήλθε από το άγριο λάχανο μετά από συνεχείς καλλιέργειες που είχαν βάση την εξέλιξη των ταξιανθιών. Η καταγωγή του είναι από την Ιταλία εξ’ ου και η επιστημονική του ονομασία Κράμβη η λαχανώδης ποικ. ιταλική (Brassica oleracea var. italica). Είναι φυσική πηγή βιταμίνης C και βήτα καροτίνης. Έχουν πολύ λίγες θερμίδες γι' αυτό τα συναντάμε συχνά σε δίαιτες.

Καλλιέργεια

Εποχή σποράς - Θερμοκρασία βλάστησης: Σπέρνουμε μέσα καλοκαιριού έως αρχές φθινοπώρου (Ιούνιο-Σεπτέμβριο) ανά 15 ημέρες για συνεχή συγκομιδή όταν οι θερμοκρασίες είναι 10-30 C Προτεινόμενη εποχή σποράς για υπαίθρια καλλιέργεια: Ιούνιο-Ιούλιο-Αύγουστο Βάθος φύτευσης: 0.5 εκατοστά Ημέρες βλάστησης: 3-10 Μεταφύτευση: Ανάλογα την ποικιλία και της συνθήκες ανάπτυξης συνήθως 40 ημέρες μετά Ωρίμανση: 55-75 ημέρες μετά την μεταφύτευση ανάλογα με την ποικιλία

Μπορείτε να σπείρετε μπρόκολα από Ιούνιο μέχρι και Σεπτέμβριο. Μπορείτε να φυτέψετε τους σπόρους μπρόκολου, απευθείας στον κήπο ή το χωράφι, ή σε φυτώριο και στη συνέχεια να κάνετε μεταφύτεψη. Επιλέξτε ένα μέρος του κήπου που να έχει πολύ ήλιο. Το βάθος φύτεψης πρέπει να είναι 0,5 έως 1 εκατοστά. Σε κάθε σημείο βάλτε 3 με 4 σπόρους. Όταν βλαστήσουν αραιώστε, κρατώντας το πιο δυνατό φυτό. Για συνεχή συγκομιδή, σπείρετε κάθε 15 ημέρες. Τα μπρόκολα είναι φυτά που θέλουν χώρο. Φροντίστε οι αποστάσεις ανάμεσα στα φυτά να είναι τουλάχιστον 60 εκατοστά. Αν φυτεύσετε τα μπρόκολα σε μικρές αποστάσεις, τότε θα πάρετε μικρά και αδύναμα μπρόκολα. Όταν τα σπορόφυτα αποκτήσουν 4 με 8 πραγματικά φύλλα, είναι ώρα να τα μεταφυτεύσετε στην τελική τους θέση στον κήπο. Τα μπρόκολα χρειάζονται χώμα πλούσιο σε οργανικά στοιχεία. Εμπλουτίστε το χώμα με κομπόστ ή άλλο οργανικό λίπασμα. Τα μπρόκολα θέλουν καλό πότισμα. Φροντίστε όμως το νερό να μη λιμνάζει και το χώμα να το αποστραγγίζει. Θα παρατηρήσετε ότι το μπρόκολο αναπτύσσει ένα κεντρικό μεγάλο "άνθος", αλλά και άλλα μικρότερα στους βραχίονες. Πρέπει να κόψετε το κεντρικό άνθος όσο ακόμη τα τμήματα που το απαρτίζουν, δε ξεχωρίζουν το ένα από το άλλο. Πολύ δε περισσότερο, πριν αυτό ανθήσει. Κόβοντας το κεντρικό άνθος, θα δώσετε την ευκαιρεία στα άλλα μικρότερα να αναπτυχθούν και αυτά. Το μέγεθός τους είναι πολύ μικρότερο από αυτό του κεντρικού. Μην περιμένετε να μεγαλώσουν σε μεγέθος.

Πηγές
 * http://el.wikipedia.org/wiki/Μπρόκολο


 * http://kalliergo.gr/odigos-kalliergiti...